ดร.ป(ล)อด
หายใจโล่งอกได้ไม่นาน &#8220;ดร.ปลอดประสพ สุรัสวดี&#8221; รองนายกรัฐมนตรี และประธานคณะกรรมการบริหารจัดการน้ำและอุทกภัย (กบอ.) เพราะหลังคัดชื่อบริษัทที่ผ่านการคัดเลือกแนวคิดกรอบโครงการลงทุนระบบน้ำ 3 แสนล้านบาท เรียบร้อยแล้ว ยังไม่วายถูกโจมตีว่าประเคนโครงการลงทุนน้ำให้บริษัทต่างชาติหัวดำกินหัวคิวกันล่ำซำ
18 ก.พ. 2556

หายใจโล่งอกได้ไม่นาน “ดร.ปลอดประสพ สุรัสวดี” รองนายกรัฐมนตรี และประธานคณะกรรมการบริหารจัดการน้ำและอุทกภัย (กบอ.) เพราะหลังคัดชื่อบริษัทที่ผ่านการคัดเลือกแนวคิดกรอบโครงการลงทุนระบบน้ำ 3 แสนล้านบาท เรียบร้อยแล้ว ยังไม่วายถูกโจมตีว่าประเคนโครงการลงทุนน้ำให้บริษัทต่างชาติหัวดำกินหัวคิวกันล่ำซำ
แต่ดีที่ได้เพื่อนซี้ที่ติดสอยห้อยตามมาแต่ครั้งมีศูนย์ปฏิบัติการช่วยเหลือผู้ประสบอุทกภัย (ศปภ.) อย่าง “อภิชาตอนุกูลอำไพ” เป็นปากเป็นเสียงชี้แจงทุกเรื่องที่เกี่ยวกับการลงทุนระบบน้ำ พร้อมท้าให้ใครก็ได้ไปที่ตึก กบอ. ไปดูเอกสาร 4 ลังใหญ่ แสดงประวัติและคุณสมบัติบริษัทที่ผ่านการคัดเลือก โดยเฉพาะบริษัท อิตาเลียนไทย ดีเวล๊อปเมนต์ หนึ่งในบริษัทที่อยู่ในกลุ่มผู้เข้ารอบมีผลงานมากมาย อาทิ โครงการบ่อบำบัดน้ำเสียคลองด่านที่เลื่องชื่อ 
ดร.ปลอดประสพ ที่มีบุคลิกพูดจาโผงผาง “ชนดะ” ไม่ว่าจะหน้าไหน วันนี้เหมือนจะปิดปากนิ่งสนิท อยู่ในอาการปอดๆ แต่เพราะถูกบีบหน้าบีบหลัง ถูกชักใยจากข้างบน ผจญคลื่นกระแทกใต้เก้าอี้ ต้องทำตามอาณัติผู้มากบารมี นั่นก็นาย... นี่ก็เจ๊... โน้นก็พวก 
ท่านปลอดประสพจึงปอดสมชื่อ หากไม่รีบเร่งตามหา “ล.” ที่หายไป n